На основу члана 6. став 1, члана 18. ст. 4. и 6. тач. 1) – 4) и тач. 6) – 11), члана 25. став 1, члана 26. став 1. тачка 2), члана 29, члана 36, члана 39. став 3, члана 43. став 1. тачка 3), члана 47, члана 48. став 3, чл. 49, 50, 64, члана 74. став 5, члана 76, члана 87. ст. 1. и 2. тач. 1) и 2), члана 91. став 4, чл. 93, 101, члана 106. став 2, члана 108, члана 111, члана 112. став 7, члана 116. тач. 2 – 7), чл. 122 и 126, члана 134. тач. 1) и 2) и тач. 4 – 7), члана 135. ст. 2. и 3, члана 137. став 2, члана 138. тач. 3) и 4), члана 139. став 2, члана 141. став 1, члана 147, члана 152. став 3, чл. 153, 155, 157, 159, 161, 170, 174, 178, 180, 185, 188, 190, 192, 194, члана 198. тач. 2) и 3), члана 201. тач. 1) и 2), члана 215. став 3, чл. 229 и 231, члана 236. тачка 1), члана 239. тачка 1), члана 242, члана 243. став 1, члана 260. став 4, члана 262. став 4. и члана 264. став 3. Царинског закона („Службени гласник РС”, број 95/18, 91/19- др. закон, 144/20, 118/21 и 138/22) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНАМА И ДОПУНАМА УРЕДБЕ О ЦАРИНСКИМ ПОСТУПЦИМА И ЦАРИНСКИМ ФОРМАЛНОСТИМА

Члан 1.

У Уредби о царинским поступцима и царинским формалностима („Службени гласник РС”, бр. 39/19, 8/20 и 132/21), у члану 135. став 3. брише се.

Члан 2.

После члана 136. наслов: „Пододељак 1. Обезбеђење за привремени смештај, поступак стављања робе у слободан промет и посебне поступке, осим поступка транзита” брише се.

Члан 3.

Наслов изнад члана 139. и члан 139. бришу се.

Члан 4.

Наслов изнад члана 140. и члан 140. бришу се.

Члан 5.

Наслов изнад члана 141. и члан 141. бришу се.

Члан 6.

Наслов изнад члана 144. и члан 144. бришу се.

Члан 7.

Наслов изнад члана 145. и члан 145. мењају се и гласе:

„Раздуживање гаранције, осим код поступка транзита

Члан 145.

Ако се полаже нова гаранција као облик заједничког обезбеђења, она мора да садржи клаузулу да се том гаранцијом преузимају све обавезе из претходно положене гаранције.

Ако се гаранција опозове без полагања нове гаранције за будући период, опозвана гаранција се раздужује након што царински орган провером утврди да су сви настали царински дугови угашени у складу са царинским прописима или да су наступиле околности због којих царински дуг више не може настати, а најкасније у року од девет месеци од дана ступања опозива на снагу.

Гарант се може позвати да испуни своју обавезу плаћања све док се гаранција не раздужи.”.

Члан 8.

У члану 146. речи: „чл. 137-145.ˮ замењују се речима: „чл. 138-161.ˮ

Члан 9.

После члана 146. наслов: „Пододељак 2. Обезбеђење за национални поступак транзита” брише се.

Члан 10.

У члану 147. став 10. брише се.

Члан 11.

У наслову изнад члана 148. после речи: „гаранције” додају се речи: „у националном поступку транзита”.

Члан 12.

У наслову изнад члана 149. после речи: „шифра” додају се речи: „у националном поступку транзита”.

Члан 13.

После члана 149. наслов: „Заједничко обезбеђење и ослобођење од полагања обезбеђења” мења се и гласи:

„ОДЕЉАК 2

ЗАЈЕДНИЧКО ОБЕЗБЕЂЕЊЕ И ОСЛОБОЂЕЊЕ ОД ПОЛАГАЊА ОБЕЗБЕЂЕЊА”.

Члан 14.

Члан 150. мења се и гласи:

„Члан 150.

Осим ако није другачије прописано чланом 153. ове уредбе, износ заједничког обезбеђења једнак је референтном износу који утврди царински орган обезбеђења у складу са чланом 78. Царинског закона.

Ако се заједничко обезбеђење мора положити за увозне или извозне дажбине и друге дажбине чији се износ може са сигурношћу утврдити у тренутку када се захтева

полагање обезбеђења, део референтног износа који покрива те дажбине мора да одговара износу увозних или извозних дажбина и других плативих дажбина.

Ако се заједничко обезбеђење мора положити за увозне или извозне дажбине и друге дажбине чији се износ не може са сигурношћу утврдити у тренутку када се захтева полагање обезбеђења или чији се износ мења током времена, део референтног износа који покрива те дажбине утврђује се на следећи начин:

1) за део који би требало да покрије увозне или извозне дажбине и друге дажбине које су настале, референтни износ мора да одговара износу увозних или извозних дажбина и других плативих дажбина;

2) за део који би требало да покрије увозне или извозне дажбине и друге дажбине које би могле настати, референтни износ мора да одговара износу увозних или извозних дажбина и других дажбина које могу доспети у вези са сваком декларацијом или декларацијом за привремени смештај за које се полаже обезбеђење, у периоду од стављања робе у одговарајући царински поступак или привремени смештај до тренутка окончања поступка или окончања надзора употребе робе у посебне сврхе или привременог смештаја.

За примену става 3. тачке 2) овог члана узимају се у обзир највише стопе увозних или извозних дажбина које се примењују на робу исте врсте и највише стопе других дажбина које се плаћају у вези са увозом или извозом робе исте врсте.

Ако информације неопходне за утврђивање дела референтног износа у складу са ставом 3. овог члана нису доступне царинском органу обезбеђења, тај износ се утврђује на 10.000 евра у динарској противвредности за сваку декларацију.

Царински орган обезбеђења утврђује референтни износ у сарадњи са лицем од ког се захтева да положи обезбеђење. При одређивању дела референтног износа у складу са ст. 3 – 5 овог члана, царински орган обезбеђења утврђује тај износ на основу информација о роби која је стављена у одговарајуће царинске поступке или привремени смештај током претходних 12 месеци као и на основу процене обима намераваних поступака који је видљив, између осталог, из комерцијалних исправа и рачуноводствених евиденција лица од ког се захтева да положи обезбеђење.

Царински орган обезбеђења преиспитује референтни износ по службеној дужности или на захтев лица од ког се захтева да положи обезбеђење и прилагођава референтни износ, у складу са одредбама овог члана и члана 78. Царинског закона.”

Члан 15.

Члан 152. мења се и гласи:

„Члан 152.

Надзор над делом референтног износа који покрива износ увозних или извозних дажбина и других дажбина које се плаћају у вези са увозом или извозом робе, које ће настати у поступку стављања у слободан промет, осигурава се за сваку декларацију у тренутку стављања робе у тај поступак. Ако се декларације за стављање у слободан промет подносе у складу са одобрењем из члана 145. став 2. или члана 158. Царинског закона, надзор над одговарајућим делом референтног износа осигурава се на основу допунских декларација или, ако је примењиво, на основу података евидентираних у пословним књигама декларанта.

Надзор над делом референтног износа који покрива износ увозних или извозних дажбина и других дажбина које се плаћају у вези са увозом или извозом робе, које могу настати у вези са робом стављеном у национални поступак транзита, осигурава се употребом електронског система из члана 302. став 1. ове уредбе, за сваку декларацију

у тренутку стављања робе у поступак. Надзор се не примењује за робу стављену у национални поступак транзита применом поједностављења из члана 199. став 4. тачка 5) Царинског закона ако се декларација не обрађује у електронском систему из члана 302. став 1. ове уредбе.

Надзор над делом референтног износа који покрива износ увозних или извозних дажбина и других дажбина које се плаћају у вези са увозом или извозом робе, за које се мора положити обезбеђење и које ће настати или могу настати у случајевима различитим од случајева из ст. 1. и 2. овог члана, осигурава се редовном и примереном контролом.”.

Члан 16.

Члан 153. мења се и гласи:

„Члан 153.

Ради примене члана 83. став 2. Царинског закона, износ заједничког обезбеђења смањује се на:

1) 50% дела референтног износа утврђеног у складу са чланом 150. ст. 3 - 5. ове уредбе ако су испуњени услови из члана 154. став 1. ове уредбе;

2) 30% дела референтног износа утврђеног у складу са чланом 150. ст. 3 - 5 ове уредбе ако су испуњени услови члана 154. став 2. ове уредбе;

3) 0% дела референтног износа утврђеног у складу са чланом 150. ст. 3 - 5. ове уредбе ако су испуњени услови члана 154. став 3. ове уредбе.

За примену члана 83. став 3. Царинског закона, износ заједничког обезбеђења смањује се на 30% дела референтног износа утврђеног у складу са чланом 150. став 2. и став 3. тачка 1) ове уредбе.

Члан 17.

У члану 154. став 1. у тачки 5) тачка запета на крају замењује се тачком.

У ставу 1. тачка 6) брише се.

У ставу 2. у тачки 6) тачка запета на крају замењује се тачком.

Тачка 7) брише се.

У ставу 3) у тачки 11) тачка запета на крају замењује се тачком.

Тачка 12) брише се.

После става 3. додају се нови ст. 4 - 6, који гласе:

„При провери да ли подносилац захтева поседује довољну финансијску солвентност ради издавања одобрења за употребу заједничког обезбеђења са смањеним износом или ослобођења од полагања обезбеђења из става 1. тачка 5), става 2. тачка 6) и става 3. тачка 11) овог члана, царински орган узима у обзир способност подносиоца захтева да испуни своје обавезе плаћања царинског дуга и осталих дажбина које могу настати, а које нису обухваћене тим обезбеђењем.

Царински орган, ако је то оправдано, може узети у обзир ризик од настанка царинског дуга и других дажбина из става 4. овог члана, узимајући у обзир врсту и обим пословних активности подносиоца захтева и врсту робе за коју се захтева обезбеђење.

Ако је испуњеност услова о довољној финансијској солвентности проверена у складу са чланом 28. тачка 3) Царинског закона, царински орган само проверава да ли финансијска солвентност подносиоца захтева омогућује издавање одобрења за употребу заједничког обезбеђења са смањеним износом или ослобођење од полагања обезбеђења.”

Досадашњи став 4, који постаје став 7, мења се и гласи:

„Ако подносилац захтева постоји мање од три године услови из става 1. тач. 4) и 5), става 2. тач. 5) и 6) и става 3. тач. 10) и 11) овог члана провериће се на основу расположивих евиденција и информација.”

Члан 18.

После члана 154. додаје се наслов одељка, који гласи:

„ОДЕЉАК 3

ПОСЕБНЕ ОДРЕДБЕ ЗА ОБЕЗБЕЂЕЊЕ КОД НАЦИОНАЛНОГ ПОСТУПКА ТРАНЗИТА”.

Члан 19.

Наслов изнад члана 155. и члан 155. бришу се.

Члан 20.

После члана 159. наслов Одељка 2 мења се и гласи:„ ОДЕЉАК 4”.

Члан 21.

У члану 160. речи: „150. став 2.” замењују се речима:„150. став 3. тачка 2)”.

Члан 22.

Прилог 18 који је одштампан уз Уредбу о царинским поступцима и царинским формалностима („Службени гласник РС”, бр. 39/19, 8/20 и 132/21) и чини њен саставни део, замењује се Прилогом 18, који је одштампан уз ову уредбу и чини њен саставни део.

Прилог 20 који је одштампан уз Уредбу о царинским поступцима и царинским формалностима („Службени гласник РС”, бр. 39/19, 8/20 и 132/21) и чини њен саставни део, замењује се Прилогом 20, који је одштампан уз ову уредбу и чини њен саставни део.

Члан 23.

Одобрења за полагање обезбеђења за плаћање царинског дуга са 50% увећаном висином гарантне своте гаранције, која су на снази на дан почетка примене ове уредбе, остају на снази до истека рока важења гаранција на које се односе или до 1. јануара 2024. године, у зависности од тога шта је раније.

Одобрења о ослобођењу од полагања заједничког обезбеђења за плаћање царинског дуга, осим за национални поступак транзита, која су на снази на дан почетка примене ове уредбе, остају на снази до поновне процене одобрења.

Члан 24.

Гаранције, које су важеће на дан почетка примене ове уредбе, осим гаранција за национални поступак транзита, могу се користити до истека рока важења тих гаранција или до 1. јануара 2024. године, у зависности од тога шта је раније.

Члан 25.

Одлуке на основу поновне процене одобрења, у складу са чланом 23. став 2. ове уредбе, доносе се пре 1. јануара 2024. године.

Одлукама из става 1. овог члана укидају се одобрења која су била предмет поновне процене и, према потреби, издају се нова одобрења. Одлуке се, без одлагања, достављају носиоцима одобрења.

Члан 26.

Ова уредба ступа на снагу осмог дана од дана објављивања у „Службеном гласнику Републике Србије”, а почиње да се примењује по истеку шест месеци од дана ступања на снагу, осим одредаба чл. 4. и 5, које почињу да се примењују дaном ступања на снагу ове уредбе.

05 Број: 110-11191/2022

У Београду, 29. децембра 2022. године

В Л А Д А

ПРВИ ПОТПРЕДСЕДНИК ВЛАДЕ

Ивица Дачић,с,р,